CELEX: 32010R0914
Language: lv
Date: 2010-10-12 00:00:00
Title: Komisijas Regula (ES) Nr. 914/2010 ( 2010. gada 12. oktobris ), ar ko attiecībā uz vielu nātrija salicilātu groza pielikumu Komisijas Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

13.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 269/5
            
         KOMISIJAS REGULA (ES) Nr. 914/2010
   (2010. gada 12. oktobris),
   ar ko attiecībā uz vielu nātrija salicilātu groza pielikumu Komisijas Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko formulējusi Veterināro zāļu komiteja,
   tā kā:
   
               (1)
            
            
               Maksimāli pieļaujamais atlieku saturs (MRL) farmakoloģiski aktīvām vielām, kas paredzētas izmantošanai Eiropas Savienībā veterinārās zālēs produktīvajiem dzīvniekiem vai biocīdos produktos, ko izmanto lopkopībā, jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to atlieku maksimāli pieļaujamā satura dzīvnieku izcelsmes pārtikā ir noteikta pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikā (2).
            
         
               (3)
            
            
               Nātrija salicilāts pašlaik ir iekļauts Regulas (ES) Nr. 37/2010 pielikuma 1. tabulā kā tikai perorālai lietošanai atļauta viela liellopu un cūku sugām, izņemot dzīvniekus, no kuriem iegūst pienu lietošanai pārtikā, un tikai lokālai lietošanai – visām produktīvajām sugām, izņemot zivis.
            
         
               (4)
            
            
               Lai ierakstā iekļautu tītarus, Eiropas Zāļu aģentūrai tika iesniegts pieteikums paplašināt spēkā esošo ierakstu par nātrija salicilātu, kas paredzēts tikai perorālai lietošanai.
            
         
               (5)
            
            
               Veterināro zāļu komiteja (turpmāk – VZK), izmantojot un pielāgojot pieejamos datus par saistīto vielu salicilskābi, ir noteikusi nātrija salicilāta pieļaujamo dienas devu (PDD) un nātrija salicilāta marķieratliekas, proti, 0,38 mg/cilvēkam vai 0,0063 mg/kg ķermeņa svara.
            
         
               (6)
            
            
               Tā kā nātrija salicilāta atliekas tītaros, kas ar šo vielu apstrādāti, 24 stundās sarūk, VZK 2010. gada 13. janvāra atzinumā ieteica pagaidu MRL tītaru muskuļiem, ādai, taukiem, aknām un nierēm. Minētie pagaidu MRL ir 96 % no maksimālās dienas devas atliekām, kuras satur pārtika, kas ražota no tītariem.
            
         
               (7)
            
            
               Atbilstīgu datu par nātrija salicilāta sarukšanu olās nav, tāpēc VZK vielas nekaitīgumu olās novērtēt nevarēja. Tādēļ nātrija salicilātu nedrīkst lietot dzīvniekiem, no kuriem olas iegūst lietošanai pārtikā.
            
         
               (8)
            
            
               Tādēļ, lai iekļautu ieteicamo nātrija salicilāta pagaidu MRL tītariem, vienlaikus izslēdzot vielas lietošanu dzīvniekiem, no kuriem olas iegūst lietošanai pārtikā, jāgroza ieraksts par nātrija salicilātu Regulas (ES) Nr. 37/2010 pielikuma 1. tabulā. Minētajā tabulā noteiktajam pagaidu MRL nātrija salicilātam jābūt spēkā līdz 2015. gada 1. janvārim.
            
         
               (9)
            
            
               Ir lietderīgi noteikt pamatotu termiņu, lai attiecīgās ieinteresētās personas varētu veikt vajadzīgos pasākumus, kas var būt nepieciešami jaunā noteiktā MRL ievērošanai.
            
         
               (10)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 12. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 12. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Ierakstu par nātrija salicilātu Regulas (ES) Nr. 37/2010 pielikuma 1. tabulā aizstāj ar šādu ierakstu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     
                        MRL
                     
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Nātrija salicilāts
                  
                  
                     NEATTIECAS
                  
                  
                     Liellopi, cūkas
                  
                  
                     
                        MRL nav vajadzīgs
                  
                  
                     NEATTIECAS
                  
                  
                     Perorālai lietošanai
                     Nelietot dzīvniekiem, no kuriem iegūst pienu, ko paredzēts lietot pārtikā
                  
                  
                     NAV IERAKSTA
                  
               
                     Visas produktīvās sugas, izņemot zivis
                  
                  
                     
                        MRL nav vajadzīgs
                  
                  
                     NEATTIECAS
                  
                  
                     Tikai lokālai lietošanai
                  
               
                     Salicilskābe
                  
                  
                     Tītari
                  
                  
                     400 μg/kg
                  
                  
                     Muskuļi
                  
                  
                     Neizmanto dzīvniekiem, no kuriem iegūst olas lietošanai pārtikā
                     Atlieku pagaidu maksimālais saturs ir spēkā līdz 2015. gada 1. janvārim
                  
                  
                     Pretiekaisuma līdzekļi/Nesteroīdie pretiekaisuma līdzekļi”
                  
               
                     2 500 μg/kg
                  
                  
                     Āda un tauki
                  
               
                     200 μg/kg
                  
                  
                     Aknas
                  
               
                     150 μg/kg
                  
                  
                     Nieres